stanford-oval/wikipedia huggingface dataset:
Etelä-Korean parlamenttivaalit 2020

Etelä-Korean parlamenttivaalit 2020 käytiin 15. huhtikuuta 2020. Niissä valittiin edustajat maan 300-paikkaiseen parlamenttiin, kansalliskokoukseen. Hallitseva Demokraattinen puolue sai enemmistön parlamentin paikoista. Äänestysprosentti oli 66,2.
Ennen vaaleja presidentti Moon Jae-iniä ja hänen edustamaansa Demokraattisen puolueen suosiota uhkasivat skandaalit koskien vallan väärinkäyttöä ja hidasta talouskasvua. Hallinto onnistui kuitenkin rajoittamaan koronapandemian leviämistä maassa, minkä lisäksi luottamus sitä kohtaan kasvoi niin sanotun koronavirusdiplomatian myötä: Etelä-Korea toimitti koronavirustestejä noin 20 maahan.
Demokraattinen puolue sai 180 ja opposition suurin puolue UFP 103 paikkaa parlamenttiin. Muut puolueet saivat yhteensä 12 paikkaa. Lisäksi parlamenttiin valittiin viisi ehdokasta sitoutumattomina.
Tulokset

Vaalien jälkeen Demokraattinen puolue säilytti asemansa suurimpana puolueena ja kasvatti suosiotaan.
| Puolue | Kannatus | Paikat |
| --- | --- | --- |
| Demokraatit | 60,0 % | 180 |
| Yhdistynyt tulevaisuus | 34,3 % | 103 |
| Oikeuspuolue | 2,0 % | 6 |
| Kansalaiset | 1,0 % | 3 |
| Avoin demokraattinen puolue | 1,0 % | 3 |
| Sitoutumattomat | 1,7 % | 5 |
Äänestysprosentti oli korkein 28 vuoteen (66,2 %) koronaviruksesta huolimatta.
Aiheesta muualla

Kuvia tai muita tiedostoja aiheesta Etelä-Korean parlamenttivaalit 2020 Wikimedia Commonsissa
Leopardileguaani

| Leopardileguaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Crotaphytidae
Suku::  Gambelia
Laji::  wislizenii
Kaksiosainen nimi
 Gambelia wislizenii  (Baird & Girard, 1852) 
Katso myös
   Leopardileguaani Wikispeciesissä   Leopardileguaani Commonsissa 
Infobox OKNimi-testi OKIUCN-testi OK: 
Leopardileguaani (Gambelia wislizenii) on leguaanien heimoon (Iguanidae) kuuluva lisko. Sitä esiintyy Yhdysvaltain lounaisosissa ja Pohjois-Meksikossa, lisäksi sitä kasvatetaan lemmikkieläimenä. Leopardileguaani kasvaa noin 38 cm pitkäksi ja on väriltään vaaleanruskea tummin pilkuin ja vaalein poikkijuovin. Se kykenee vaihtamaan nopeasti väriään tummasta vaaleaksi.
Leopardileguaani tarvitsee verrattain suuren terraarion, vähintään noin 100 × 50 × 50 cm:n kokoisen. Terraarion pohjalla on hieman kosteana pidettävä paksu kerros hiekkaa, turvetta tai multaa. Terraarioon sijoitetaan myös kiipeily- ja piilopaikkoja. Leopardi tarvitsee UV-säteilyä. Sopiva lämpötila terraariossa on päivisin 28–30 astetta, lämmittelypaikassa 38–42 °C, yöllä huoneenlämpö. Hyväkuntoinen lisko voi talvehtia 4–6 viikon ajan noin 10 °C:ssa.
Leopardileguaani syö luonnossa pääasiassa niveljalkaisia, mutta myös muita pieniä matelijoita ja joskus kasveja. Vankeudessa se tarvitsee monipuolista ravintoa, jossa on mukana kasviksia ja johon on lisätty vitamiineja ja kalsiumia.
Lesbos (kunta)

| Lesbos Lesboksen kunta Λέσβος Δήμος Λέσβου |
| --- | --- |
 Lesboksen kunnantalo Mytilínissä, nykyinen Mytilínin kunnantalo.
 Kunnan sijainti
 Lesbos
 Koordinaatit: 39°10′N, 26°20′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Perustettu:  1.1.2011
Hallinto:  
 – Asutustyyppi:  kunta
 – Kallikrates-koodi:  5301
 – Kuntakeskus:  Mytilíni
Pinta-ala:  
 – Kokonaispinta-ala:  1 632,8 km²
Väkiluku (2011):  86 436
 – Väestötiheys:  52,94 as./km²
Aikavyöhyke:  UTC+2
 – Kesäaika:  UTC+3
Postinumero:  81x xx
Suuntanumero(t):  225x0
Infobox OKVirheellinen NIMI-arvo: 
Lesbos (kreik. Λέσβος, Lésvos eli Δήμος Λέσβου, Dímos Lésvou) oli Kreikan kunta, joka sijaitsi Lesboksen alueyksikössä Pohjois-Egean saarten alueella. Kunnan pinta-ala oli 1 632,8 neliökilometriä ja väkiluku 86 436 (vuonna 2011). Kunnan kuntakeskus oli Mytilíni.
Lesboksen kunta käsitti koko Lesboksen saaren. Sen lisäksi kuntaan kuuluivat seuraavat pienemmät saaret: pohjoisrannikon Ágios Geórgios, etelärannikon Ágios Geórgios, Ágios Vasíleios, Garmpiás (Kalloní), Kavaloúros (Sedoúsa), Kýdonas, Megalonísi, Mikró Nisí, Pámfyllo, Póchis, Prasológos, Skordonísi, ja Telóni (Megalonísi Gavvathá) sekä Tomaronísian saaret eli Áspri Plakoúda, Asprónisos, Barmpaliás, Mávri Plakoúda, Panagiá ja Tsoukalás.
Lesboksen kunta syntyi, kun Agía Paraskeví, Agiásos, Eresós-Ántissa, Evergétoulas, Géra, Kalloní, Loutrópoli Thermís, Mantamádos, Míthymna, Mytilíni, Pétra, Plomári ja Polichnítos yhdistyivät vuoden 2011 alussa Kallikrates-suunnitelman mukaisesti. Kunta lakkautettiin ja jaettiin vuonna 2019 Kleisthenes I -suunnitelman mukaisesti kahdeksi kunnaksi, jotka ovat Mytilíni ja Länsi-Lesbos.
Little Oral Annie

| Little Oral Annie> Henkilötiedot |
| --- | --- |
Koko nimi:  Andrea Parducci
Syntynyt: 13. tammikuuta 1960 (ikä 64)
Ammatti:  Pornonäyttelijä
Aiheesta muualla
archive.today/2013.07.06-222725/www.littleoralannieonline.com
IMDb 
Little Oral Annie (s. 13. tammikuuta 1960) on yhdysvaltalainen entinen pornonäyttelijä. Hänen taiteilijanimensä viittaa Little Orphan Annie -sarjakuvaan.
Annie nousi suosioon 1970-luvun lopulla. Annie tunnettiin nimensä mukaisesti taidoistaan suuseksissä. Annie oli osa tunnettua Swedish Erotica -sarjaa, ja myöhemmin esiintyi lukuisissa elokuvissa pitkin 1980-lukua.
Annien vähemmän tunnettuihin rooleihin kuuluivat bdsm-elokuvat. Hän teki myös lyhyitä videoita, jotka sisälsivät eroottista painia tai kissatappelua.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Little Oral Annie
Little Red Corvette

| ”Little Red Corvette” Prince |
| --- | --- | --- |

Skandinavian painoksen kansikuva
Singlen tiedot
 Albumilta: 1999
 Äänitetty : 1982 Sunset Sound
 Julkaistu: 9. helmikuuta 1983
 Formaatti: 7"- ja 12" vinyyli
 Tekijä(t): Prince
 Tuottaja(t): Prince
 Tyylilaji: uusi aalto, synthpop, pop rock, R&B
 Kesto: 03.08
 Levy-yhtiö: Warner Bros.
Princen muut singlet
| ”1999” 1982 | ”Little Red Corvette” 1982 | ”Delirious” 1983 |
Little Red Corvette on Princen kappale vuodelta 1982. Se julkaistiin singlenä albumilta 1999, ja se oli Princen ensimmäinen top 10 -hitti Yhdysvaltain Billboard Hot 100 -singlelistalla, jolla se ylsi kuudennelle sijalle.
”Little Red Corvette” kertoo näennäisesti "pienestä punaisesta autosta", mutta sen sanoituksessa on paljon seksuaalisia viittauksia. Kappaleesta tehdystä musiikkivideosta tuli suosittu vähän aiemmin perustetulla Music Television -kanavalla. Kappaleen kitarasoolon on soittanut Dez Dickerson, ja muut kappaleen instrumenttiosuudet ovat Princen itsensä soittamia.
Emil Peltonen

Anders (Antti) Emil Peltonen (30. elokuuta 1881 Askola – 14. huhtikuuta 1929 Helsinki) oli suomalainen räätäli ja ammattiyhdistysaktiivi, joka Suomen sisällissodan aikana kuului Työväen pääneuvostoon eli punaisen Suomen eduskuntaan. Hänellä oli punaisten hallinnossa useita luottamustehtäviä, Peltonen toimi muun muassa sota- ja talousvaliokunnan puheenjohtajana sekä vallankumousoikeuden jäsenenä.
Poliittinen toiminta

Itä-Uudellamaalla maatyöläisen perheeseen syntynyt Peltonen hakeutui nuorena räätälinoppiin ja muutti Helsinkiin 1900-luvun vaihteessa. Hän osallistui Vaatetustyöväenliiton Helsingin räätäleiden ammattiosaston toimintaan ja valittiin sen puheenjohtajaksi vuonna 1914. Peltonen oli jo vuotta aikaisemmin osoittanut organisointikykynsä toimiessaan vaatetustyöläisten lakon Helsingin lakkokomitean johtajana. Vuoden 1917 helmikuun vallankumouksen jälkeen hänet valittiin punaista valtaa kaupungissa käyttäneeseen Helsingin Työväenjärjestöjen Eduskuntaan sekä kesällä 1917 perustettuun Helsingin kaupungin hätäapukomiteaan, jossa työväenjärjestöillä oli kaksi edustajaa.
Yleislakon aikana marraskuussa 1917 Peltonen kuului Helsingin punakaartin johtavaan toimikuntaan, mutta ei kuitenkaan itse hyväksynyt sen radikaalia toimintaa. Sisällissodan sytyttyä tammikuussa 1918, hänet valittiin helmikuussa Työväen pääneuvoston varajäseneksi ja maaliskuun alussa sen varsinaiseksi jäseneksi Valter Vihriän tilalle Suomen Ammattijärjestön edustajana. Peltonen valittiin myös maaliskuun lopussa perustettuun huoltotoimistoon, jonka tehtävänä oli rekrytoida ja varustaa uusia punakaartilaisia. Huhtikuun alussa Peltonen ilmeisesti siirtyi kansanvaltuuskunnan evakuoinnin yhteydessä Viipuriin, jossa hän oli tekemässä päätöstä Kullervo Mannerin valitsemisesta punaisen Suomen johtajaksi. Paikalla olivat kaikki kansanvaltuuskunnan johtomiehet sekä punakaartien päälliköt, joten Peltosella oli erittäin keskeinen asema punaisten hallinnossa.
Pakomatka

Sodan päätyttyä Peltonen pakeni Neuvosto-Venäjälle ja asui aluksi ns. Buin siirtolassa, joka sijaitsi Kostroman kuvernementissa noin 600 kilometriä Pietarista itään. Koska olosuhteet olivat leirillä erittäin huonot, jatkoi Peltonen pian kauemmas kohti itää Oskari Tokoin johtamassa pakolaisryhmässä, jonka tavoitteena oli päästä Semipalatinskin alueelle. Matka kuitenkin katkesi amiraali Koltšakin johtamien venäläisten hyökkäykseen Omskin kaupungin lähistöllä. Tokoin ryhmä kääntyi kohti Permin kuvernementtia, mutta Peltonen ja hänen räätäliystävänsä A. Lehtinen jatkoivat pakomatkaansa kohti itää ja Tyynenmeren rannikkoa. Kesäkuun alussa 1919 Peltonen saapui Mantšuriassa sijaitsevaan Dairenin kaupunkiin, joka vuodesta 1905 lähtien oli kuulunut Japanin hallintaan. Peltonen jatkoi laivalla Shanghaihin ja sieltä edelleen norjalaiselle rahtilaivalle pestautuneena Jaavan saarelle. Helmikuussa 1920 alus jatkoi matkaansa Suezin kanavan kautta Hampuriin, jossa Peltonen otti uuden pestin, tällä kertaa New Yorkiin purjehtineeseen laivaan. Hän ei kuitenkaan epäselvien passiasioidensa vuoksi päässyt nousemaan maihin, vaan joutui palaamaan Suomeen, jonne Peltonen saapui elokuussa 1920. Turun satamassa hänen passinsa yllättäen leimattiin ja Peltonen sai jatkaa matkaa vapaana miehenä.
Sisällissodan jälkeen

Peltonen jäi asumaan Turkuun, jossa hän työskenteli paikallisessa vaatturiliikkeessä Emil Pahlman -nimisenä. Paljastumisen pelossa hän pysyi aluksi erossa ammattiyhdistyksistä sekä poliittisesta toiminnasta. Syksyllä 1923 Peltonen muutti Tampereelle ja käytti Emil Leskinen -nimisen miehen ay-jäsenkirjaa. Vuonna 1925 hän aloitti jälleen aktiivisen toimintansa, kun Peltonen valittiin Tampereen räätäleiden ammattiosaston puheenjohtajaksi. Hän paljastui lopulta viranomaisille vappuna 1926, jolloin poliisi otti hänet kiinni julkisen päihtymyksen vuoksi. Kuulusteluissa paljastui nopeasti, että Peltonen esiintyi väärällä henkilöllisyydellä ja tämän jälkeen alettiin välittömästi epäilemään hänen peittelevän vuoden 1918 aikaista toimintaansa. Marraskuussa 1926 häntä vastaan esitetyt maanpetossyytteet kuitenkin raukesivat, koska hän ei sisällissodan aikana ollut osallistunut varsinaisiin taistelutoimiin. Peltosen asianajajana oli vaikutusvaltainen sosiaalidemokraattipoliitikko Väinö Hakkila.
Oikeusprosessin jälkeen Peltonen muutti puolisonsa Amandan kanssa takaisin Helsinkiin, jossa hänet vuonna 1928 valittiin entiseen tehtäväänsä räätälien ammattiosaston puheenjohtajaksi. Peltonen kuitenkin kuoli jo seuraavana keväänä.
Leopardi (täsmennyssivu)

Leopardi tarkoittaa muun muassa seuraavia:
leopardi, eläin
Leopardi – runoilijan elämä, elokuva vuodelta 2014, aiheena Giacomo Leopardi
Sukunimi

Giacomo Leopardi (1798–1837), italialainen kirjailija
Adelaide Antici Leopardi (1778–1857), Giacomon äiti
Monaldo Leopardi (1776–1847), italialainen filosofi ja kirjailija, Giacomon isä
Paolina Leopardi (1800–1869), Giacomon sisar
Alessandro Leopardi (k. 1522 tai 1523), italialainen taiteilija
Chauncey Leopardi (s. 1981), yhdysvaltalainen näyttelijä
Giacomo Leopardi (politician) (s. 1928), italialainen poliitikko
Marcello Leopardi (1750 ca.–1795), italialainen taidemaalari
Orlando Leopardi (1902–19..), italialainen nyrkkeilijä
Pier Silvestro Leopardi (1797–1870), italialainen poliitikko
Roberto Leopardi (s. 1933), uruguaylainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leopardi”, voi hakea sivunnimihaulla, laajalla sivunnimihaulla tai tekstihaulla.
Eugène Schueller

Eugène Schueller (20. maaliskuuta 1881 − 23. elokuuta 1954) oli ranskalainen liikemies ja L’Oréalin, maailman johtavan kosmetiikka- ja kauneustuotteita valmistavan yhtiön perustaja.
Ura ja L’Oréalin ensiaskeleet

Eugène Schueller valmistui vuonna 1904 kemistiksi koulusta nimeltään École nationale supérieure de chimie de Paris. Vuonna 1907 Schueller kehitti hiusten värjäykseen soveltuvan aineen. Eugène kehitti ja valmisti omia tuotteitaan ja myi niitä Pariisin kampaajille. Tätä ennen hiuksia oli värjätty vain hennalla tai mineraalisuoloilla, kun taas Schuellerin tuotteilla sai monia eri värisävyjä ja luonnollisemman näköisen lopputuloksen. Hän kutsui keksintöään Oréaleksi. Tästä alkoi L’Oréalin historia.
Vuonna 1909 Eugène perusti yrityksen, Société Française de teintures inoffensives pour cheveux, josta myöhemmin tuli L’Oréal. Yhtiön periaatteet, tutkimus ja kiinnostus kauneuden hoitoon, suuntasivat sen kohti hyvää tulevaisuutta ja L’Oréalia.
1930-luvun puolivälissä Schueller tuki taloudellisesti nimellä La Cagoule tunnettua fasistista terroristijärjestöä. Heillä oli muutamia yhteisiä kokouksia L’Oréalin pääkonttorissa. Ryhmän toiminta kuitenkin loppui vuonna 1937 epäonnistuneen vallankaappausyrityksen jälkeen monien jäsenten joutuessa vangituiksi. L’Oréal otti La Cagoule -ryhmästä jäseniä hallitukseensa toisen maailmansodan jälkeen, mm. Jacques Corrèzen, joka toimi toimitusjohtajana L’Oréalin Yhdysvaltain sektorilla.
Perhe

Schueller meni naimisiin 1909, sai tyttären 1922 ja jäi leskeksi 1927. Tytär, Liliane Bettencourt, avioitui André Bettencourtin kanssa. Heilläkin oli vain yksi tytär, Françoise Bettencourt Meyers, joka on L’Oréalin hallituksen jäsen. Liliane Bettencourt oli maailman rikkaimpia naisia, mutta hän kärsi dementiasta ja oli perheensä holhouksessa vuodesta 2010 alkaen.
Elatiivi

Elatiivi eli sisäeronto eli sisäinen erosija on sijamuoto, joka perusmerkityksessään ilmaisee liikettä jostakin ulos: talosta, kylästä.
Elatiivi on yksi suomen kielen sisäpaikallissijoista inessiivin eli sisäisen olosijan sekä illatiivin eli sisäisen tulosijan ohella. Sen vastine ulkopaikallissijojen ryhmässä on ulkoinen erosija eli ablatiivi. Joissain suomen murteissa esiintyy myös niin sanottu yleinen erosija eli eksessiivi.
Elatiivi eri kielissä

Elatiivi on tyypillinen sija mm. uralilaisissa kielissä.
Elatiivi eri kielissä > Suomi

Suomen kielessä elatiivin pääte on -sta/-stä.
Esimerkkejä:
kissasta
koirasta
lehmästä
Monikossa lisätään i + viimeinen vokaali ja/tai konsonantti saattaa vaihtua tai hävitä:
kiss/o-ista
koir/-ista
lehm/-istä
keskus → keskuksista
Perusmerkitykseltään elatiivi on erosija, joka tarkoittaa konkreettisesti poistumista jonkin sisältä: talosta. Siitä on askel abstraktimpaan käyttöön: Havahduin mietteistäni. Suomessa usein jossakin kiinni olemista ilmaistaan sisäpaikallissijalla, joten on loogista, että otamme hatun päästä ja harjaamme pölyt vaatteistamme. Myös ulosmenoaukkoa ilmaistaan elatiivilla: Hyppäsimme ikkunasta. Puhe meni toisesta korvasta sisään, toisesta ulos.
Kuten monilla muillakin sijamuodoilla, myös elatiivilla on muitakin merkityksiä kuin perusmerkityksensä. Esimerkkejä:
Alkuperä:  Tein takin vanhasta mekostani. Itku pitkästä ilosta. Lehdet alkavat tyvestä. Hänestä tuli opettaja.
Puuttuminen: Takista puuttuu nappi.
Estäminen tai estyminen (liittyy useimmiten verbin infinitiiviin): Estin häntä lähtemästä. Varoitin häntä putoamasta.
Syy, aihe: Miestä epäillään murhasta. Sydämeni pakahtuu surusta. Ei nyt leikistä parane suuttua.
Puhuminen, tietäminen, tunteminen: Hän puhui sinusta. Mistä sen tiedät? Iloitsen menestyksestäsi. Pidätkö vihreästä teestä?
Kiinni pitäminen: Pidä minua kädestä. Ota kiinni kaiteesta.
Mielipide: Minusta tuo on ruma. Omasta mielestäni onnistuin.
Maksaminen: Myin vanhan autoni tuhannesta eurosta. Tässä satanen vaivoistasi.
Aika: alkuviikosta, heti aamusta
Muita: Hän on sekaisin päästään, tiukka arvostaan. Sovimme asiasta. Sali täyttyi ihmisistä. Housut repesivät takapuolesta.
Elatiivi eri kielissä > Viro

Viron kielessä elatiivin pääte on -st.
Esimerkkejä:
kassist 'kissasta'
koerast 'koirasta'
lehmast 'lehmästä'
Elatiivi eri kielissä > Ersä

Ersämordvassa elatiivin pääte on -sto (-ste). Esimerkiksi:
ťeste 'tästä'
miństeńek, mińek ejste 'meistä'
veľeste 'kylästä'
ošsto 'kaupungista'
Sama pääte esiintyy myös ersän adverbeissa kuten beŕańste 'huonosti', čurosto 'harvoin'.
Elatiivi eri kielissä > Unkari

Unkarin kielessä elatiivin pääte on -ból/-ből. Käyttö vastaa useimmiten suomen elatiivia, joskus myös ablatiivia:
paikka: házból 'talosta', Finnországból 'Suomesta'
aika: vaskorszakból való 'rautakaudelta peräisin oleva'
olotila: kigyógyult a betegségéből 'hän on parantunut taudistaan'
tapa: teljes szívemből kívánom, hogy… 'toivon sydämestäni, että…'
alkuperä: fából készült 'puusta tehty'
syy: mi okból 'mistä syystä'
Aiheesta muualla

Mitä sisä- ja ulkopaikallissijoilla tarkoitetaan? Iso suomen kielioppi verkossa (VISK): § 1238. Kotimaisten kielten tutkimuskeskus, 2008.
Panu Mäkinen: Suomen kielioppi (Arkistoitu – Internet Archive) 1999–2004.
Jukka Korpela: Eikö saisi myydä asuntoa parvekkeella? Suomen kielen ns. paikallissijojen hyvästä käytöstä 2002–2008.
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
League of Ireland Premier Division

| Irlannin valioliiga |
| --- | --- |
 Meneillään oleva kausi Irlannin valioliigan kausi 2019 
Laji:  jalkapallo
Maa(t):   Irlanti
Perustettu:  1985
Joukkueita:  10
Hallitseva mestari:  Dundalk
Eniten mestaruuksia:  Shamrock Rovers (17)
Alempi taso:  Irlannin 1. divisioona
TV:  RTÉ Two, TG4
Sivusto:  airtricityleague.com
League of Ireland Premier Division on Irlannin tasavallan jalkapallon pääsarja. Se kuuluu League of Ireland -liigaan, joka järjestää myös toiseksi korkeimman sarjatason ykkösdivisioonan.
Historia

Liiga perustettiin vuonna 2007, kun vanha Irlannin jalkapalloliitosta erillään ollut jalkapalloliiga yhdistyi jalkapalloliiton kanssa. Tuolloin joukkueet jaettiin kahteen divisioonaan: pääsarjaan Premier Divisioniin kaksitoista joukkuetta ja liigan alemmalle sarjatasolle First Divisioniin (suom. 1. divisioona) loput kymmenen joukkuetta.
Joukkueet kaudella 2019

Bohemians
Cork City
Derry City
Dundalk
Finn Harps
Shamrock Rovers
Sligo Rovers
St Patrick's Athletic
UCD
Waterford
Mestarit

Lähde:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  1922 St James's Gate  1923 Shamrock Rovers  1924 Bohemians  1925 Shamrock Rovers  1926 Shelbourne  1927 Shamrock Rovers  1928 Bohemians  1929 Shelbourne  1930 Bohemians  1931 Shelbourne  1932 Shamrock Rovers  1933 Dundalk  1934 Bohemians  1935 Dolphin  1936 Bohemians  1937 Sligo Rovers  1938 Shamrock Rovers  1939 Shamrock Rovers |  1940 St James's Gate  1941 Cork United  1942 Cork United  1943 Cork United  1944 Shelbourne  1945 Cork United  1946 Cork United  1947 Shelbourne  1948 Drumcondra  1949 Drumcondra  1950 Cork Athletic  1951 Cork Athletic  1952 St Patrick's Athletic  1953 Shelbourne  1954 Shamrock Rovers  1955 St Patrick's Athletic  1956 St Patrick's Athletic  1957 Shamrock Rovers |  1958 Drumcondra  1959 Shamrock Rovers  1960 Limerick  1961 Drumcondra  1962 Shelbourne  1963 Dundalk  1964 Shamrock Rovers  1965 Drumcondra  1966 Waterford United  1967 Dundalk  1968 Waterford United  1969 Waterford United  1970 Waterford United  1971 Cork Hibernians  1972 Waterford United  1973 Waterford United  1974 Cork Celtic  1975 Bohemians |  1976 Dundalk  1977 Sligo Rovers  1978 Bohemians  1979 Dundalk  1980 Limerick  1981 Athlone Town  1982 Dundalk  1983 Athlone Town  1984 Shamrock Rovers  1985 Shamrock Rovers  1986 Shamrock Rovers  1987 Shamrock Rovers  1988 Dundalk  1989 Derry City  1990 St Patrick's Athletic  1991 Dundalk  1992 Shelbourne  1993 Cork City |  1994 Shamrock Rovers  1995 Dundalk  1996 St Patrick's Athletic  1997 Derry City  1998 St Patrick's Athletic  1999 St Patrick's Athletic  2000 Shelbourne  2001 Bohemians  2002 Shelbourne  2003 Bohemians/Shelbourne  2004 Shelbourne  2005 Cork City  2006 Shelbourne  2007 Drogheda United  2008 Bohemians  2009 Bohemians  2010 Shamrock Rovers  2011 Shamrock Rovers |  2012 Sligo Rovers  2013 St Patrick's Athletic  2014 Dundalk  2015 Dundalk  2016 Dundalk  2017 Cork City  2018 Dundalk |
Aiheesta muualla

Virallinen sivu (Arkistoitu – Internet Archive) (englanniksi)
Irlannin tasavallan jalkapallo
Premier Division | First Division | A Championship 

FAI Cup | Liigacup | Setanta Cup 

Irlannin jalkapalloliitto | Irlannin maajoukkue | Irlannin naisten maajoukkue
Elintarvikemikrobiologia

Elintarvikemikrobiologia on tieteen ala, joka tutkii elintarvketeollisuuden tuotteita mikrobiologian näkökulmasta. Sen avulla selvitetään, ovatko elintarvikkeet laadultaan myyntikelpoisia. Tätä varten on kehitetty verifiointiin ja validointiin perustuva järjestelmä. Tätä varten puolestaan on tehty ja kehitetty oppaita ja standardeja, jotka samalla auttavat laboratorioissa tehtävän tutkimuksen menetelmien valinnassa. Elintarvikemikrobiologiaan liittyviä seikkoja ovat myös  elintarvikeanalytiikan keinoin tapahtuvat pohdinnot. Elintarvikemikrobiologiassa tutkitaan elintarvikkeisiin vaikuttavia hyödyllisiä ja haitallisia mikrobeja. Elintarvikemikrobiologiassa tutkitaan myös probiootteja ja laktobasilleja sekä entsyymien toimintaa.
Elokuvan ikäraja

Elokuvan ikäraja on järjestelmä, jolla luokitellaan elokuvat käyttäjälle sopivaksi katsottuihin ikäryhmiin. Ikärajamerkinnöissä ei ole olemassa maailmanlaajuista standardia, vaan jokainen maa määrittelee itse omat ikärajansa.
Ikärajat maittain > Australia

(General): Sallittu kaikenikäisille.
(Parental Guidance): Kaikenikäisille, mutta saatta sisältää kohtauksia, jotka voivat järkyttää lapsia.
(Mature): Elokuva tai peli suositellaan henkilöille joka on täyttänyt 15 vuotta, ei kumminkaan ole kielletty ikärajaa nuoremmilta.
(Mature accompanied and restricted): Kielletty alle 15-vuotiailta, mutta saa näyttää ikärajaa nuoremmalle, jos mukana on vähintään 18-vuotias huoltaja/vanhempi
(Restricted): Kielletty alle 18-vuotiailta. Ei poikkeuksia
(Restricted): K18-materiaali, merkintä koskee vain seksuaalista tai pornografista sisältöä.